open-index/open-wikipedia-markdown huggingface dataset:
Nuga

[thumb|250px|Brūnā nuga ar [lazdu riekstiem]]
**Nuga** (no , ) ir konditorejas izstrādājums, ko tradicionāli gatavo no cukura vai medus un grauzdētiem riekstiem (visbiežāk mandelēm vai lazdu riekstiem), dažkārt pievienojot arī šokolādi. Nugu parasti izmanto šokolādes batoniņu un šokolādes konfekšu pildījumos vai dažādu kūciņu un tortu krēmos un rotājumos.

## Ražošana
Vispirms nugas ražošanā izmantotos riekstus attīra no riekstu atlūzām, čaumalām, putekļiem un citiem mehāniskajiem piemaisījumiem. Tad attīrītos riekstus apgrauzdē. Grauzdēšanas laikā tie iegūst izteiktāku smaržu un zaudē mitrumu. Atkarībā no izmantoto riekstu un nugas veida, izmanto dažādus grauzdēšanas režīmus un apgrauzdēšanas pakāpes.

Pēc tam apgrauzdētos riekstus dzesē, vienlaikus atdalot arī to miziņu, kas grauzdēšanas laikā kļuvusi trausla. Tālāk riekstus sasmalcina, samaisa un pievieno pārējās nugas izejvielas. Tad izejvielu maisījumu padod uz nerūsošā tērauda veltņiem, kur to apstrādā, iegūstot smalki viendabīgu masu, ko īpašās iekārtās noteiktu laiku karsē un spēcīgi maisa, līdz rodas nugai raksturīgā mīkstā un plūstošā konsistence.

Ja nugai pievienota šokolāde, nugas masu papildus vēl temperē. Visbeidzot, gatavo nugas masu plūsmā atdzesē un automātiski iesaiņo (visbiežāk spainīšos vai kartona kastēs).

## Atsauces
Alisters Kraulijs

**Alisters Kraulijs** (), dzimis **Edvards Aleksanders Kraulijs** () , miris ) bija britu okultists, rakstnieks, alpīnists, filozofs, dzejnieks un jogs. Ietekmīgs vairāku okulto organizāciju (Zelta Ausmas ordeņa, A∴A∴ un *[[Ordo Templi Orientis]]*) biedrs.

Pazīstams ar savu 1905. gadā izdoto "Likuma grāmatu" (*Liber AL vel Legis*), kas tiek uzskatīta par telemas mācības pamatu.

## Ārējās saites

* Alistera Kraulija šaha kompozīcijas vietnē PDB-Server
Zilā mošeja

**Zilā mošeja** var būt:
* Zilā mošeja, Tebriza, Irāna, 1465;
* Rauze-e-šarifa, mošeja Mazar-e-šarifā, Afganistānā, 1512;
* Sultāna Ahmeda mošeja, Stambula, Turcija, 1616;
* Zilā mošeja, Erevāna, Armēnija, 1766;
* Sultāna Salahudina Abdulaziza mošeja, Šahalama, Malaizija, 1982;
* Zilā mošeja, Kaira, Ēģipte;
* Zilā mošeja (mūzikas albums), britu eksperimentālās mūzikas "Muslimgauze" albums.
Ville Peltonens

**Ville Peltonens** (; dzimis  Vantā, Somijā) ir bijušais somu hokejists, uzbrucējs. Karjeras laikā aizvadījis 382 spēles Nacionālajā hokeja līgā. Astoņas sezonas spēlējis arī Helsinku HIFK rindās. Somijas hokeja izlases rindās kļuvis par četru olimpisko spēļu un astoņu pasaules čempionāta medaļu ieguvēju. Kļuvis Somijas un Šveices čempionu hokejā. 2016. gadā uzņemts IIHF Slavas zālē.

## Spēlētāja karjera
Savu profesionālā spēlētāja karjeru Ville uzsāka 1991. gadā, aizvadot 6 spēles SM līgas klubā HIFK. Tajā viņš aizvadīja vēl trīs sezonas. 1993. gada NHL draftā viņu, ar kopējo 58. numuru, draftēja Sanhosē "Sharks". 1995.-96. sezonu Peltonens iesāka jau Ziemeļamerikā — IHL kluba Kanzassitijas "Blades" sastāvā. Tiesa, sezonas gaitā viņš aizvadīja arī 30 spēles "Sharks" rindās. Nākamo sezonu viņš uzsāka AHL klubā Kentuki "Thoroughblades", bet sezonas gaitā 28 spēles aizvadīja arī "Sharks" rindās. 1997.-98. sezonā Peltonens devās atpakaļ uz Eiropu, visu sezonu aizvadot Zviedrijas Elitsērijas klubā Frölunda HC. 1998.-99. un 1999.-00. sezonu Peltonens aizvadīja NHL kluba Našvilas "Predators" rindās, bet tā kā 2000.-01. sezonā spēlēja vienīgi IHL klubā Milvaukī "Admirals", tad 2001.-02. sezonā Peltonens pievienojās SM līgas klubam Jokerit, kurā spēlēja arī 2002.-03. sezonā, 2002. gadā kļūstot par Somijas čempionu. No 2003. līdz 2005. gadam, Peltonens aizvadīja trīs sezonas Šveices hokeja līgas kluba HC Lugano rindās, 2004. gadā izcīnot Šveices čempiona titulu. Nākamās trīs sezonas Peltonens aizvadīja NHL kluba Floridas "Panthers" rindās, taču 2009.-10. sezonā bija KHL kluba Minskas "Dinamo" kapteinis. 2014. gada 7. martā Peltonens paziņoja, ka pēc 2013.-14. gada sezonas beigs savu spēlētāja karjeru.

Somijas hokeja izlases sastāvā Peltonens 13 Pasaules čempionātos, četrās Olimpiskajās spēlēs, kā arī divās Pasaules kausa izcīņās. Izlases sastāvā viņš ir kļuvis par 1995. gada Pasaules čempionu, četrkārtējo vicečempionu, kā arī trīs reizes ir izcīnījis bronzas medaļu. Viņš ir kļuvis arī par četrkārtēju Olimpisko spēļu medaļu ieguvēju. Peltonens bija Somijas karognesējs 2010. gada ziemas olimpisko spēļu atklāšanas ceremonijā.

## Karjeras statistika

### Klubu statistika

### Izlases statistika

## Ārējās saites
Mario Kart Wii

***Mario Kart Wii*** (マリオカートWii) ir *[[Nintendo]]* izstrādāta un *[[Wii]]* konsolei izdota kartingu ātrumsacīkšu spēle. Tā ir sērijas sestā spēle, ja neskaita divas arkādes spēles un vienu *Mario Kart*, kuru var iegūt par brīvu. Spēli  izdeva Japānā,  — Eiropā,  — Austrālijā un  — ASV.

*Mario Kart Wii* ir *[[Nintendo DS]]* konsolei izstrādātā *[[Mario Kart DS]]* turpinājums. *Wii* versijā ir iespējams braukt ar motocikliem un sacensties ar 12 pretiniekiem. Tāpat kā citās *Mario Kart* spēlēs, arī šajā spēlē var izvēlēties no dažādiem Mario sērijas spēļu tēliem.

## Ārējās saites
* Oficiālā tīmekļa vietne
The Wheelman

***The Wheelman*** ir *[[Midway Studios – Newcastle]]* izstrādāta un *[[Midway Studios]]* kopā ar *[[Ubisoft]]* 2009. gadā izdota ātrumsacīkšu spēle *[[PlayStation 3]]*, *[[Xbox 360]]* un *[[Microsoft Windows|PC]]* platformām. Par spēles veidošanu paziņoja 2006. gada februārī.

## Ārējās saites
* ''Wheelman'' oficiālā tīmekļa vietne
Second Life

***Second Life*** ir virtuālā pasaule internetā, kuru 2003. gadā palaida Linden Research, Inc (pazīstama kā Linden Lab) un izpelnījās starptautisko uzmanību 2006. gada beigās.

Lejupielādējama klienta programma ļauj lietotājiem, kas Second Life vidē tiek saukti par "iemītniekiem", mijiedarboties ar profilu jeb iemiesojumu starpniecību un veidot sociālos tīklus. Second Life ir vairāki nopietni konkurenti, tādi kā IMVU, There, Active Worlds, Kaneva un erotiski orientētais Red Light Center.

## Iemītnieki
Iemītnieki ir Second Life lietotāji, kuru izskats ir viņu iemiesojums. Sākotnējais iemiesojums ir vīrieša vai sievietes izskata cilvēks. Iemiesojumi var atveidot kā īstu cilvēku tā arī kādu viņa iedomātu tēlu. Iemiesojumus var padarīt garākus, izskatīgākus vai muskuļotākus, ģērbt dažāda stila drēbēs un izvēlēties viņiem aksesuārus. Second Life iemītnieki var pētīt un satikties ar citiem iemītniekiem, piedalīties individuālās un grupu aktivitātēs, radīt un pārdot preces (virtālo īpašumu) un pakalpojumus viens otram. 2008. gada maijā reģistrēto lietotāju skaits bija 13,5 miljoni. Lielākā daļa no tiem ir neaktīvi, bet daudziem iemītniekiem ir vairāki profili, tāpēc grūti noteikt ticamu pastāvīgo lietotāju skaitu.

## Organizācijas
### Uzņēmumi
Tādas visiem pazīstamas kompānijas kā Toyota un Coca-Cola ir jau iesakņojušās populārajā Second Life, bet pavisam nesen kompānija Sun tajā sarīkoja preses konferenci, lai paziņotu par Java pirmkoda atvēršanu.

### Vēstniecības
Maldīvija bija pirmā valsts pasaulē, kas izveidoja vēstniecību Second Life vidē. Tā atrodas uz Second Life diplomātiskās salas, un apmeklētāji var sarunāties ar datora simulētu vēstnieku par vīzām, tirdzniecību un citām lietām. 2007. gada maijā arī Zviedrija atvēra savu virtuālo vēstniecību, kuras piemēram  sekoja arī Igaunija, tādējādi kļūstot par trešo valsti pasaulē, kas ir pārstāvēta Second Life vidē.

### Universitātes
Second Life piedāvā virtuālās klases lielākajām koledžām un universitātēm, tādām kā Floridas Universitāte, Honkongas Politehniskā universitāte, Luisvilas Universitāte, Prinstonas Universitāte, Raisas Universitāte, Bebsonas koledža, Derbijas Universitāte, Vasara koledža, Atvērtā universitāte, Hārvarda Universitāte, INSEAD, Pepperdaina, Sv. Jāzepa Universitāte, Preksisa biznesa skola, Dreksela, Bolsteita, Dublinas Universitāte, Edinburgas Universitāte, Īlona, Ziemeļkarolīnas Universitāte, Boulinggrīnas Štata universitāte, Ohaio Universitāte, Ņujorkas Pilsētas tehnoloģijas koledža, Ņujorkas Universitāte, Itakas koledža, Hjūstonas Universitāte, Kolorādo Universitāte, Centrālmičiganas Universitāte, Mičiganas Tehnoloģiskā universitāte, Keisvesternas Rezerves universitāte.

## Atsauces
Kritiskā masa (protesta forma)

[thumb|280px|70 000 riteņu gaisā pēc Ungārijas Kritiskās masas [Budapešta|Budapeštā, , ko uzskata par līdz šim lielāko šādu pasākumu.]]
**Kritiskā masa** ir sabiedriska akcija, kas parasti notiek katra mēneša pēdējā piektdienā, kurā velosipēdisti un retāk skrituļslidotāji, skeitbordisti, vienriteņa braucēji un citu bezmotora transportlīdzekļu lietotāji masveidā dodas ielās. Lai arī akcijas mērķis sākotnēji bija parādīt to, cik velosipēdistiem nedraudzīga ir pilsēta, bez konkrēta organizatora notiekošā pasākuma struktūra padara neiespējamu viena konkrēta mērķa izvirzīšanu. Visbiežāk *Kritiskās masas* mērķis netiek formalizēts tālāk par pulcēšanos konkrētā vietā un laikā un kopīgu došanos uz citu punktu pa pilsētas ielām.

## Atsauces

## Ārējās saites

* Critical Mass.wikia.com: Vikivietne, ko uztur Wikia
* Kritiskās masas Rīgā ''Facebook'' konts
* Kritiskās masas Rīgā ''Twitter'' konts 
* Kritiskās masas Rīgā ''Instagram'' konts
Opportunity

thumb|250px|''Opportunity'' mākslinieka skatījumā.

***Opportunity*** jeb **MER-B** () bija otrais no diviem Nacionālā aeronautikas un kosmosa administrācijas (NASA) nosūtītajiem pašgājējiem uz Marsa virsmas.

*Opportunity* nolaidās uz Marsa virsmas  5.05 UTC, trīs nedēļas pēc tam, kad uz Marsa nolaidās pirmais pašgājējs *[[Spirit]]* (MER-A).

Sākotnēji bija plānots, ka *Opportunity* darbosies tikai trīs mēnešus, bet tas darbojās 15. gadus.

## Nolaišanās vieta
[thumb|''Opportunity'' nolaišanās vieta [Meridiani līdzenums|Meridiani līdzenumā (kartē apzīmēta ar zvaigzni).]]
* Opportunity* nolaidās plašajā Meridiani līdzenumā (354,47° E, 1,94° S). Tas necerēti veiksmīgi piezemējās tieši vidū nelielam krāterim, kam tika dots nosaukums *[[Eagle]]*. Krāteris bija diezgan dziļš, un tajā atrastās pēdas ļāva secināt, ka līdzenumā kādreiz atradies sālsūdens ezers vai pat *[[Mare Borealis]]* — jūra, kas, pēc daudzu ģeologu domām, bijusi uz Marsa pirms 3—4 miljardiem gadu.

## Turpmākā darbība
No *Eagle* krātera *Opportunity* uzsāka garāku braucienu, līdz sasniedza *[[Endurance]]* krāteri, kur atkal tika atrastas liecības par ūdens klātbūtni pagātnē.

## Grūtības misijas laikā
Sākotnēji NASA necerēja, ka *Opportunity* izdosies pētīt Marsu ilgāk par trim mēnešiem. Gandrīz gadu pēc nolaišanās NASA paziņoja, ka misija tiek pagarināta līdz 2006. gada septembrim.

Protams, tika piedzīvotas arī dažādas grūtības. Vienubrīd *Opportunity* saules baterijas bija pilnībā noklātas ar putekļiem, taču laimīgā kārtā vējš tās atkal notīrīja kā arī *Opportunity* infrasarkanais spektrometrs nebija labākajā kārtībā, taču pašgājējs turpināja darboties.

## Misijas beigas
2018. gada jūnijā *Opportunity* piedzīvoja planetāra mēroga smilšu vētru aptuveni Ziemeļamerikas kontinenta platībā. Tādējādi saules baterijas nespēja dot pietiekošu elektroenerģijas daudzumu, un pašgājējs pārgāja enerģijas taupīšanas režīmā. Pēdējais sakaru seanss ar to notika 2018. gada 10. jūnijā. Visi mēģinājumi atjaunot sakarus beidzās neveiksmīgi. 2019. gada 8. janvārī *Opportunity* vēlreiz nokļuva smilšu vētrā. 12. februārī aparātam tika nosūtīta beidzamā komanda, bet 2019. gada 13. februārī NASA oficiāli paziņoja par *Opportunity* misijas izbeigšanu. Kopumā pašgājējs uz planētas nostrādāja 15. gadus.

## Skatīt arī
* *[[Mars Exploration Rover]]* (MER)
* *[[Spirit]]* (MER-A)

## Piezīmes

## Atsauces

## Ārējās saites
Mūrs

**Mūrs** (, sieviešu dzimtē Mūra) ir izplatīts angļu uzvārds. Cilvēki ar šo uzvārdu:

* Alans Mūrs (*Alan Moore*; 1953) — angļu komiksu autors;
* Bobijs Mūrs (*Bobby Moore*; 1941) — angļu futbolists;
* Džons Mūrs (*John Moore*, 1990) — ASV hokejists;
* Džordžs Mūrs (*George Moore*; 1873—1958) — angļu filozofs;
* Henrijs Mūrs (*Henry Moore*; 1898—1986) — angļu tēlnieks;
* Kīfers Mūrs (*Kieffer Moore*; 1992) — velsiešu futbolists;
* Maikls Mūrs (*Michael Moore*; 1954) — ASV kinorežisors;
* Rodžers Mūrs (*Roger Moore*; 1927—2017) — angļu kinoaktieris;
* Toms Mūrs (*Tom Moore*; 1920—2021) — britu Otrā pasaules kara veterāns un labdarības akcijas rīkotājs;
* Trevors Mūrs (*Trevor Moore*; 1995) — ASV hokejists.

## Skatīt arī
* Mūra
Need for Speed: Carbon

***Need For Speed: Carbon*** ir ātrumsacīkšu spēle, ko  personālajam datoram, *[[Mac OS X]]*, *[[PlayStation 3]]*, *[[Xbox 360]]*, *[[Wii]]*, *[[PlayStation 2]]*, *[[Xbox]]*, *[[GameCube]]*, *[[PlayStation Portable]]*, *[[Game Boy Advance]]* un *[[Nintendo DS]]* izdeva *[[Electronic Arts]]*. Tā ir četrpadsmitā *Need For Speed* sērijas spēle. Sērijas iepriekšējā spēle ir *[[Need For Speed: Most Wanted]]*, bet nākamā — *[[Need For Speed: Pro Street]]*. PSP, NDS un GBA spēles versija tika nosauktas par *Need For Speed: Carbon Own The City*. 2007. gada augustā spēle izdota arī *[[Mac OS X]]* operētājsistēmai.

## Sacensību veidi
Spēlē ir desmit dažādi sacensību veidi — sprints, apļa sacensības, drifts, kontrolpunktu, sacensību kari, kanjona duelis, kanjona drifts, kanjona kontrolpunkts, un ātrumaslazds. Daži sacensību veidi pieejami tikai caur spēles *challenge series*.

Liela daļa *Need for Speed: Carbon* sacīkšu notiek caur kanjoniem, uz kuriem ir balstīta spēles tēma. Spēlētājam jāsacenšas ar citiem braucējiem, jādriftē cauri kanjoniem vai pat jāsacenšas ar Palmotsitijas nelegālo sacensību labākajiem braucējiem.

## Automašīnas
Spēlētājs var izvēlēties licencētas automašīnas no trim klasēm: *Tuner*, *Muscle* un *Exotic*. Katrai klasei ir savas priekšrocības un trūkumi.

* "Tuner" automašīnām ir vislabākā vadība. Tām ir diezgan laba ātruma uzņemšana, bet mazs maksimālais ātrums. Lielākā daļa šīs klases auto ir no Japānas vai Eiropas.
* *Exotic* automašīnām ir liels maksimālais ātrums, kā arī laba vadība un ātruma uzņemšana. Lielākā daļa šīs klases auto ir no Eiropas.
* *Muscle* mašīnu priekšrocība ir lielais ātrums un tā uzņemšana, bet trūkums — slikta vadība. Lielākā daļa šīs klases automašīnu ir no ASV.

Spēles oficiālajā vietnē minēts, ka spēlē ir 56 mašīnas, no kurām trīs ir speciāli policijas auto.

## Pilsētas atrašanās vieta
Spēle notiek izdomātā pilsētā Palmontsitija. *Eternity Pass* kanjona trasē var redzēt visu Palmontsitiju, kā arī dažas pilsētas no citām sērijas spēlēm. Palmontā ir trīs galvenie kanjoni — Austrumu, Rietumu un Karbona kanjoni. Karbona kanjona apkārtnē ir daudz upes un ezeri. Spēles sākumā Palmonta ir sadalīta četrās daļas, no kurām katra pieder vienai braucēju komandai, bet spēles beigās, pabeidzot karjeru, spēlētājam pieder visa pilsēta.

## Ārējās saites
* Spēles oficiālā lapa izstrādātāju vietnē
Johanness Brāmss

**Johanness Brāmss** (, dzimis , miris ) bija vācu romantisma laika komponists.

Brāmss pieskaitāms pie pasaules nozīmīgākajiem simfoniķiem, kaut sarakstījis tikai 4 simfonijas. Savas daiļrades dziļuma un filozofiskās nozīmes ziņā pielīdzināms Baham un Bēthovenam. Brāmss ir vācu filozofijas pārstāvis mūzikā, neprogrammātiskās mūzikas pārstāvis. Iztikas līdzekļu meklējumos koncertējis kā pianists un koncertmeistars, sadarbojies ar ungāru vijolnieku Edī Remenjī (ungāru mūzikas ietekme šīs sadarbības rezultātā). Šī sadarbība ilga periodā, kamēr Brāmsa mūziku dzimtenē neatzina. Atgriezies Vācijā, nodevās diriģenta darbam, iestudējot arī Bēthovena simfonijas.

## Novatorismi
* Pirmais rekviēms vācu valodā
* Izveido 2 žanrus klaviermūzikā — intermeco un kapričio
** *[[Intermezzo]]* ir pārsvarā ar jūtu pasaules atainojumu;
** Kapričio parādās arī sadzīves elementi

Atgriežas koncertžanrā pie dubultekspozīcijas

## Tematika

* Jūtu pasaule
* Sadzīve — vācu un ungāru tautu
* Nedaudz daba
* Humānisms, arī filosofiski
* Garīga satura atziņas

## Mūzikas valoda
* Melodija vāciskā mentalitāte un ungāriskais. Tipiski romantiskās, dziesmveida tēmas. Bēthoveniskās signāltēmas. Lieto baroka laikmeta mūzikas valodas semantiku (zīmju, simbolu valodu);
* Harmonija Lista robežās (mažorminorsistēma), jauninājumu nav. Ungāriskajā sfērā tāpat kā Lists veido Vervunkoša stila harmoniju

## Žanri

### Simfoniskā mūzika
* 4 simfonijas
* Vijoļkoncerts Re
* 2 klavierkoncerti
* Dubultkoncerts vijolei un čellam

### Instrumentālā kamermūzika
* Klaviermūzika
Intermeco un kapričio

Pazīstamākie : intermeco Mib, Sib, La, mib, la; Kapričio si, re, fa#

* 2 rapsodijas (turpina Lista aizsākto, bet necitē tautas mūziku) tautiskums jūtams intonācijās. Rapsodijas ir daudz apjomīgākas un viengabalainākas, tuvas sonātēm
* 3 klaviersonātes līdzvērtīgas simfonijas žanram (paralēles ar Bēthovenu).
* “Variācijas un fūga pa Hendeļa tēmu”
* ”Variācijas-studijas par Paganīni tēmu” (la min kaprise)
* ”Ungāru dejas” klavierēm četrrocīgi.

### Kameransambļi

Līdzvērtīgi Brāmsa simfoniskajiem opusiem, dziļi pēc satura. Dažkārt īpatnēji salikumi, piem., klavieru trio — klavieres, vijole, mežrags.

### Vokāli simfoniskā mūzika
* Vācu rekviēms

### Vokālā mūzika

* Solodziesmas (~ 200)
Parāda gan vācisko, gan ungārisko. Raksta visā dzīves garumā. Vāciskā gaisotnē populārākās:
* ”Šūpļa dziesma”
* ”Veltīgā serenāde”
* ”Vientulība laukā”
Ungāriskās:
* Cikls ”Čigānu dziesmas” (8)
* Spilgtākā ”Čardašs”

## Atsauces

## Ārējās saites
Emmija Rosama

**Emanuelle Greja "Emmija" Rosama** (*Emmanuelle Grey "Emmy" Rossum*; dzimusi , Ņujorkā, ASV) ir amerikāņu aktrise un dziedātāja. Viņa ir tikusi nominēta Zelta globusa balvai.Atpazīstamu ieguvusi ar lomu seriālā Bez kauna (*Shameless*).

## Ārējās saites
*
Ilzeskalns

**Ilzeskalns** () ir ciems Rēzeknes novada Ilzeskalna pagastā, pagasta centrs. Atrodas pagasta vidienē Ičas labajā krastā netālu no Sanktpēterburgas—Varšavas dzelzceļa (stacija Ilzēni)  no novada domes Rēzeknē un  no Rīgas.
thumb|left|200px|Kuļņevas Sāpju Dievmātes pareizticīgo baznīca 20. gs. sākumā.
Apdzīvotā vieta veidojusies ap bijušās Ilzenbergas muižas centru un Kuļņevas sādžu. Ilzenberga līdz 1949. gadam atradās Bērzgales pagastā, bet blakus esošā Kuļņeva — Makašēnu pagastā. Ciems izaudzis padomju gados kā Gailumu ciema un padomju saimniecības «Gailumi» (no 1989. gada — «Ilzeskalns») centrālais ciemats. Ciemā atrodas pagasta pārvalde, pirmsskolas izglītības iestāde, tautas nams, bibliotēka, veikals, katoļu kapela.

Ilzeskalna (Kuļņevas) Sāpju Dievmātes pareizticīgo baznīca, kurā apbedīts 1812. gada kara varonis, krievu huzāru ģenerālmajors Jakovs Kuļņevs, ir valsts nozīmes arhitektūras piemineklis,bet baznīcas Ikonostass - valsts nozīmes mākslas piemineklis.

## Iedzīvotāji
1897. gadā muižā bija 3 sētas.
### Iedzīvotāju skaita izmaiņas
Esošajās robežās, pēc CSP datiem.

## Atsauces
Alfrēds Vaitheds

**Alfrēds Norts Vaitheds** (, dzimis , miris ) bija angļu matemātiķis, kurš vēlāk kļuva par filozofu. Procesa filozofijas pamatlicējs. Rakstījis par algebru, loģiku, matemātikas pamatiem, zinātnes filozofiju, fiziku, metafiziku un izglītību.

No 1880. līdz 1910. gadam studēja un pasniedza Kembridžas Universitātē, kur kopā ar savu bijušo skolnieku Bērtrandu Raselu no 1910. līdz 1913. gadam izdeva klasisko *[[Dabas filozofijas matemātiskie principi|Principia Mathematica]]*. 1910. gadā protestējot pret kolēģa atlaišanu saistībā ar ārlaulības sakariem, pameta Kembridžas Universitāti. No 1910. gada līdz 1924. gadam strādāja Londonas Universitātē, bet no 1924. gada līdz mūža beigām dzīvoja ASV, Keimbridžā, kur līdz 1937. gadam pasniedza Hārvarda Universitātē.

Ievērojamākie darbi: *Process and Reality* (1927) un *The Adventures of Ideas* (1933).

## Ārējās saites

* ''Center for Process Studies'' (angliski)
MicroProse

thumb|right|300px|MicroProse Software, Inc. logo
**MicroProse Software, Inc.** bija ASV videospēļu izstrādes uzņēmums, kuru 1982. gadā nodibināja Sids Maijers un Bills Steilijs. Savu darbību kompānija iesāka un turpināja ar militāra rakstura spēļu izstrādi, kuru vidū bija kaujas lidojumu simulatori un militāras stratēģijas. 1993. gadā MicroProse uzņēmumu iegādājās Spectrum HoloByte, 1998. gadā to nopirka Hasbro Interactive. 2001. gadā Hasbro Interactive kompāniju nopirka Infogrames Entertainment, līdz ar to MicroProse kā datorspēļu izstrādes zīmols pārstāja eksistēt.

## Populāras spēles
* B-17 Flying Fortress
* Grand Prix 2
* Master of Magic
* Master of Orion sērija
* Pirates! Gold
* Sid Meier's Civilization
* Sid Meier's Civilization II
* Sid Meier's Colonization
* Sid Meier's Railroad Tycoon
* Transport Tycoon
* X-COM

## Ārējās saites
* ''MicroProse'' profils Mobygames.com vietnē
Džons Adamss

**Džons Adamss** (*John Adams*) var būt:

* Džons Adamss (prezidents) (*John Adams*, 1735 — 1826) — otrais ASV prezidents;
* Džons Adamss (zinātnieks) (*John Couch Adams*, 1819 — 1892) — britu matemātiķis un astronoms;
* Džons Kvinsijs Adamss (*John Quincy Adams*, 1767 — 1848) — sestais ASV prezidents.
Pure (spēle)

***Pure*** ir  bezceļu ātrumsacīkšu spēle, ko izstrādāja *[[Black Rock Studio]]*, bet  *[[PlayStation 3]]*, *[[Xbox 360]]* un personālajam datoram izdeva* [[Disney Interactive Studios]]*.

## Ārējās saites
* Spēles oficiālā tīmekļa vietne  
* Spēles video treileris
Džons Adamss (zinātnieks)

**Džons Kūčs Adamss** (, dzimis , miris ) bija kornvoliešu izcelsmes britu matemātiķis un astronoms. Adamsa lielākais sasniegums ir tas, ka viņš paredzēja Neptūna eksistenci, pamatojoties uz Urāna orbītas faktisko nesakritību ar teorētiski izrēķināto.

Tajā pašā laikā šos aprēķinus, neatkarīgi no Adamsa, veica francis Urbēns Levernjē. Pamatojoties uz Levernjē aprēķiniem, vācu astronoms Johans Gotfrīds Galle 1846. gada septembrī ieraudzīja Neptūnu teleskopā.

## Dzīvesgājums
Adamss dzimis Kornvolā nabadzīga zemnieka ģimenē. Viņš bija vecākais no septiņiem bērniem. Viņa vecāki bija Tomass Adamss (1788–1859), un viņa sieva Tabita Knilla Grilla (1796–1866). Džonu jau no bērnības interesēja astronomijas grāmatas. Līdz divpadsmit gadu vecumam viņš mācijās ciema skolā, kur viņš apguva sengrieķu valodu un algebru.

Viņš ir studējis un vēlāk strādājis Kembridžas Universitātē.

Pēc ilgas cīņas ar slimību, Džons Adamss nomira 1892. gada 21. janvārī Keimbridžā un tika apglabāts netālu no savām mājām.

## Ārējās saites

* Par Džonu Adamsu
Džordžs Mūrs

**Džordžs Edvards Mūrs** (, dzimis , miris ) bija angļu filozofs, kurš kopā ar Gotlobu Frēgi, Bērtrandu Raselu un Ludvigu Vitgenšteinu ir analītiskās filozofijas pamatlicējs.

Mācījies Kembridžas Universitātē, kur vēlāk strādāja par pasniedzēju. Līdz ar Raselu bija slepenās biedrības Kembridžas apustuļi biedrs. Pazīstamākais darbs — 1903. gadā izdotais *Principia Ethica*.

## Ārējās saites

* Par Mūru lapā ''Philosophy Pages'' (angliski)
Krievu partija

**Krievu partija**, sākotnēji **Demokrātiskās iniciatīvas centrs**, bija 1989. gadā dibināta Latvijas sabiedriskā un, kopš 1993. gada, politiskā organizācija, kas pastāvēja līdz 2007. gadam.

## Vēsture
Dibināta 1989. gada 10. jūnijā Mihaila Gavrilova, Oļega Vovka un Sergeja Dīmaņa vadībā. 1989. gadā no DIC tika ievēlēti vairāki Rīgas Tautas deputātu padomes deputāti (to skaitā M. Gavrilovs, O. Vovks un Vladimirs Buzajevs), 1990. gadā — 5 Augstākās Padomes deputāti, tai skaitā S. Dīmanis, M. Gavrilovs un Staņislavs Buka. S. Dīmanis kļuva par Augstākās Padomes frakcijas "Līdztiesība" priekšsēdētāju. 1991. gada rudenī daļa deputātu izveidoja atsevišķu DIC frakciju (sasniedz 10 deputātus).

DIC izdeva avīzi "Реформа". 1993. gadā kopā ar Baltijas konstitucionālo partiju veidoja Krievu nacionālo demokrātisko sarakstu, kurš neiekļuva 5. Saeimā, saņemot 1,16 % balsu. 1995. gadā DIC tika pārdēvēts par Krievu partiju.

1997. gadā Krievu partija ieguva vienu vietu Rīgas domē, piedaloties vēlēšanās patstāvīgi. 1998. gadā piedaloties PCTVL kopīgajā sarakstā ieguva vienu vietu 7. Saeimā. 2001. gadā partija izstājās no apvienības PCTVL, piedaloties atsevišķi Rīgas domes vēlēšanās, kur ieguva vienu vietu (M. Gavrilovs). 2002. gada sākumā Krievu partija pārdzīvoja krīzi sakarā ar divu Koordinācijas komitejas locekļu atklāto vēstuli, kurā tika prasīta biedru pārreģistrācija. 2002. gada rudenī Saeimas vēlēšanās ieguva 0,5 % balsu, piedaloties atsevišķi. Iestājoties apvienībā "Dzimtene", 2005. gadā tās kopīgajā sarakstā ar Latvijas Sociālistisko partiju piedalījās Rīgas Domes vēlēšanās, iegūstot vienu vietu (M. Gavrilovs). 2007. gadā partija pārvērtās biedrībā, tās ilggadējam līderim M. Gavrilovam iestājoties Latvijas Pirmajā partijā. 2020. gadā tika sākts biedrības "Krievu partija" likvidācijas process, kurš noslēdzās 2021. gada 12. augustā.

## Atsauces

## Literatūra
*Mednis I.* Partiju laiki Latvijā (1988-2002) — R.: Drukātava, 2007.  — 362.—367. lpp.
Spectrum HoloByte

thumb|right|250px|''Spectrum HoloByte, Inc.'' logo

***Spectrum HoloByte, Inc.*** bija ASV videospēļu uzņēmums, dibināts 1983. gadā. Tas ir slavens ar savām simulācijas spēlēm, īpaši *[[Falcon (datorspēle)|Falcon]]* sēriju. Uzņēmums darbojās plašā videospēļu laukā, publicēja spēles gan datoriem, gan konsolēm. *Spectrum HoloByte* publicēja slaveno *[[Tetris]]* spēli.

1993. gadā *Spectrum HoloByte* savā paspārnē pārņēma *[[MicroProse]]*. Turpmākajos gados abi uzņēmumi savus produktus publicēja katra ar savu zīmolu, līdz 1996. gadā tika pieņemts lēmums izmantot tikai *MicroProse* zīmolu.

1998. gadā *Spectrum HoloByte* pārņēma *[[Hasbro Interactive]]*, bet jau 1999. gadā *Spectrum HoloByte* kā atsevišķa uzņēmuma darbība tika pārtraukta.

## Populāras spēles
* *[[Falcon (datorspēle)|Falcon]]* sērija
* *[[Solitaire Royale]]*
* *[[Stunt Driver]]*
* *[[Tetris]]*
* *[[Vette!]]*
* *[[X-COM: UFO Defense]]*
Metoksietanols

**2-Metoksietanols** (metilcelosolvs, CH3OCH2CH2OH) ir bezkrāsains, caurspīdīgs šķidrums. To parasti lieto par šķīdinātāju. Tas ir viens no celosolviem. Tie ir glikola ēteri. Celosolvus galvenokārt lieto par šķīdinātājiem, tie šķīst ūdenī un citos šķīdinātājos.

Metoksietanolu dažreiz lieto par šķīdinātāju lakām, krāsām un līmēm. Metoksietanols ir indīgs (lielos daudzumos).
Čārlzs Barkla

**Čārlzs Glovers Barkla** (, dzimis , miris ) bija britu fiziķis. 1917. gada Nobela prēmijas fizikā ieguvējs par elementu rentgendifraktometrisko raksturojumu izpēti.

Dzimis Vidnesā, 1877. gadā. Studējis Liverpūles Universitātē. No 1913. gada līdz mūža beigām bija Edinburgas Universitātes profesors.

## Atsauces

## Ārējās saites

* Barklas biogrāfija Nobela prēmijas mājaslapā
JBL

***JBL*** ir ASV audio elektronikas uzņēmums, kas ietilpst *[[Harman International Industries]]* grupas sastāvā. To dibinājis Džeimss Bullovs Lensings (*James Bullough Lansing*) 1946. gadā. JBL pamatprodukcija ir skaļruņi un ar tiem saistītā elektronika. JBL paspārnē darbojas divas atsevišķas nodaļas: *JBL Consumer* un *JBL Professional*. Pirmā ražo audio iekārtas mājas lietošanai, bet otrā — profesionālās iekārtas ierakstu studijām, koncertu apskaņošanai un kinoteātriem.

## Ārējās saites
* Mājas aprīkojuma oficiālā mājas lapa  (angliski)
* Profesionālā aprīkojuma oficiālā mājas lapa (angliski)
Grieķu uguns

thumb|300px|right|Grieķu uguns darbībā

**Grieķu uguns** () bija degmaisījums, kuru militāros nolūkos izmantoja viduslaikos. Bizantieši to parasti izmantoja jūras kaujās, jo tas varēja degt pat uz ūdens virsmas. Pateicoties grieķu ugunij, Bizantija uzvarēja daudzas kaujas. Degmaisījuma sastāvs tika turēts noslēpumā un pilnībā nav zināms pat mūsdienās.

## Izcelsme
Dažādi degtspējīgi materiāli un ugunsmetēji kaujās tika izmantoti jau gadsimtiem ilgi pirms grieķu uguns izgudrošanas, tomēr grieķu uguns atšķīrās ar to, ka to bija ļoti grūti nodzēst un tā dega uz ūdens virsmas. Šīs īpašības degmaisījumu padarīja par iznīcinošu ieroci. Sigriānas Teofāns Apliecinātājs (Bizantijas mūks un hronists) raksta, ka grieķu uguni izgudroja 673. gadā Konstantinopolē. To paveicis inženieris un arhitekts Kalinikus (Callinicus) no Bālbekas.

Vēsturnieks Džeimss Partingtons uzskata, ka patiesībā grieķu uguni izgudroja Konstantinopoles ķīmiķi, kuri mantojuši zināšanas no Aleksandrijas.

## Izmantošana
Grieķu uguns metējs sastāvēja no vara caurules — sifona, no kuras ar dārdoņu izverda degoša masa. Tiek uzskatīts, ka maksimālais ierīces darbības rādiuss bija līdz 25 m. Tā sākotnēji tika izmantota flotē, kur bija efektīvs ierocis, jo tā laika kuģi bija izgatavoti no koka un lēni manevrēja. Grieķu uguns darbojās arī kā psiholoģisks ierocis, jo bailēs no degmaisījuma ienaidnieka kuģi turējās tālāk no bizantiešu kuģiem. Tvertne ar degmaisījumu parasti tika uzstādīta kuģa priekšgalā vai pakaļgalā. Dažreiz degmaisījumu uz ienaidnieku kuģiem uzmeta iepildītu mucās. Eksistē ziņas, ka, neuzmanīgi apejoties ar degmaisījumu, dažreiz cieta arī bizantiešu kuģi.
Savu nozīmi grieķu uguns sāka pakāpeniski zaudēt pēc šaujamieroču parādīšanās.

## Pagatavošana
Precīzs degmaisījuma sastāvs nav zināms. Visticamāk, ka sastāvā ietilpa nedzēstie kaļķi, sērs un jēlnafta vai asfalts. Tāpat sastāvā varēja ietilpt kalcija fosfīds, kuram savienojoties ar ūdeni, izdalās fosfīns (gāze, kura uzliesmo saskarē ar gaisu).

## Skatīt arī
* Degpudele
* Napalms

## Atsauces
Norēķinu karte

thumbnail|235px|Norēķinu kartes paraugs
**Norēķinu** jeb **maksājumu karte** ir viens no norēķinu veidiem. To izmantojot, var norēķināties par pirkumiem un dažādiem pakalpojumiem. Norēķinu kartes izgatavo no plastikāta, tām ir taisnstūrveida forma. Ir divu veidu norēķinu kartes — kredītkartes un debetkartes. Lietojot kredītkarti, banka aizdod klientam naudu. Klients to var izlietot, bet pēc tam nauda ir jāatmaksā ar procentiem. Lietojot debetkarti, cilvēks tērē tikai sev jau piederošu naudu. ISO 7810 standarts nosaka, ka kartei ir jābūt 85,60 × 53,98 mm lielai.

Jauna veida pakalpojums atsevišķās bankās dod iespēju individualizēt arī savas norēķinu kartes dizainu. To var paveikt, dodoties uz bankas filiāli vai aizpildot pasūtījumu elektroniski.

## Norēķinu karšu veidi
* ar magnētisko celiņu — visa informācija ir ierakstīta šajā joslā, ko nolasa POS termināls. Tā kā šīs kartes nav drošas, to izmantošanu ierobežo.
* viedkarte jeb karte ar mikroshēmu — daudz drošāki norēķini, atkarībā no viedkartes tipa.

## Skatīt arī
* Bankas automāts
Frānsiss Astons

**Frānsiss Viljams Astons** (, dzimis , miris ) bija britu ķīmiķis un fiziķis. 1922. gada Nobela prēmijas ķīmijā ieguvējs par daudzu izotopu atklāšanu ar masas spektrometrijas analīzes palīdzību un par veselo skaitļu likuma piemērošanu to atklāšanai.

Dzimis Birmingemā, 1877. gadā. 1893. gadā sāka studijas Birmingemas universitātē, kur pievērsās pētījumiem organiskajā ķīmijā, bet vēlāk pievērsās rentgena staru un radioaktivitātes pētījumiem. 1909. gadā pēc Džozefa Džona Tomsona ielūguma sāka strādāt Kembridžas Universitātes Kavendiša laboratorijā, kur 1919. gadā uzbūvēja pirmo masas spektrometru un atklāja vairāk nekā 200 dabisko izotopu.

## Ārējās saites

* Astona biogrāfija Nobela prēmijas mājaslapā
Prasmīgais cilvēks

**Prasmīgais cilvēks** (*Homo habilis*) ir cilvēku ģints (*Homo*) pārstāvis, kurš dzīvoja aptuveni pirms 2,2 miljoniem līdz 1,6 miljoniem gadu, pleistocēna ēras sākumā. Sugas nosaukumu deva zinātnieki Marija un Luiss Līkijs, kuri atrada tā fosilijas Tanzānijā no 1962. līdz 1964. gadam.

Homo habilis morfoloģiskās iezīmes norāda uz pārejas posmu starp vēlajiem *[[Australopithecus]]* pārstāvjiem un vēlākajiem *Homo* sugas locekļiem. Šai sugai bija salīdzinoši mazs augums (apmēram 1,2–1,4 metri), samērā garas rokas, kas norāda uz zināmu pielāgojumu kāpelēšanai, un smadzeņu tilpums robežās no 500 līdz 700 cm³ – lielāks nekā australopitekiem, bet mazāks nekā vēlākajiem Homo pārstāvjiem.

Sejas struktūra bija vēl daļēji primitīva – ar izvirzītu seju un spēcīgu žokli, bet zobi, īpaši priekšzobi, bija mazāki nekā australopitekiem. Šīs pazīmes norāda uz diētas un ēšanas paradumu maiņu, iespējams, iekļaujot vairāk gaļas un termiski apstrādātu pārtiku, kas arī varētu būt saistīta ar smadzeņu attīstību.

Neskatoties uz nozīmīgo vietu cilvēka evolūcijas vēsturē, *Homo habilis* taksonomiskais statuss joprojām ir pretrunīgs. Daži pētnieki uzskata, ka fosilijas, kas tiek piedēvētas šai sugai, pārstāv vairākas atšķirīgas populācijas vai sugas, tostarp *[[Homo rudolfensis]]*. Šī neskaidrība atspoguļo lielo morfoloģisko daudzveidību agrīno Homo pārstāvju vidū.

## Atsauces un piezīmes
Grafīts

thumb|250px|Grafīts.

**Grafīts** ( — 'raksts') ir minerāls no elementu tīrradņu klases (sastāv tikai no viena elementa — oglekļa). Grafīts ir viena no oglekļa alotropiskajām modifikācijām. Tā struktūra ir slāņaina. Grafīta atsevišķu kārtu kristāliskie režģi var dažādi novietoties attiecībā vienam pret otru. Kārtas ir gandrīz plakanas un sastāv no regulāru sešstūru veidā izvietotu oglekļa atomu režģa.

## Īpašības
Grafīts labi vada elektrisko strāvu. Atšķirībā no dimanta grafītam ir zema cietība (1-2 balles pēc Mosa skalas). Blīvums 2,08 — 2,23 g/cm3. Krāsa pelēka, spīdums metālisks. Grūti kūstošs (sublimējas 3600-3700 °C temperatūrā), noturīgs pret augstu temperatūru. Skābēs nešķīst. Aptaustot liekas, ka ir taukains. Dabiskais grafīts satur 10-12% māla un dzelzs oksīdu piemaisījumu. Daudzām grafīta fiziskajām īpašībām, it sevišķi termiskajām un akustiskajām, piemīt izteikta anizotropija.

## Atrašanās dabā

Pavadošie minerāli dabā ir pirīts, granāts un špinelis. Veidojas augstā temperatūrā vulkāniskos un magmatiskos iežos. Sastopams kvarca dzīslās kopā ar volframītu un citiem minerāliem. Plaši izplatīts metamorfiskos iežos — kristāliskajos slānekļos, gneisos, marmoros. Lielas iegulas veidojas pirolīzes rezultātā akmeņogļu atradņu vietās
(Tunguskas baseinā).

## Mākslīgā sintēze

Grafītu iegūst, uzsildot koksa un piķa maisījumu līdz 2800 °C. Var iegūt arī no gāzveida ogļūdeņražiem vakuumā pie temperatūras 1400—1500 °C. Pēcsildot iegūto pirooglekli līdz temperatūrai 2500-3000 °C spiedienā 50 MPa, iegūst produktu, ko dēvē par **pirografītu**.

## Izmantošana

Grafīta izmantošana balstās uz tā unikālajām īpašībām — izturību pret augstu temperatūru (bez skābekļa klātbūtnes) un ķīmisko noturību pret daudziem izkausētiem metāliem. Izmanto kausējamo tīģeļu un krāšņu izklāšanas plākšņu izgatavošanai.

Elektrodos un sildelementos grafītu pielieto, pateicoties tā augstajai elektrovadāmībai un ķīmiskai noturībai pret agresīviem ūdens šķīdumiem (tā ir daudz augstāka nekā cēlmetāliem).

Izmanto ķīmiski aktīvu metālu iegūšanā ar metālu savienojumu kausējumu elektrolīzes metodi. Piemēram, lai iegūtu alumīniju, izmanto uzreiz divas grafīta īpašības:
* laba elektrovadāmība ir lietderīga elektrodu izgatavošanā;
* uz elektroda notiekošās reakcijas blakusprodukts ir gāzveida (oglekļa dioksīds) — tas vienkāršo alumīnija ražošanas tehnoloģiju, jo oglekļa dioksīds pats izdalās no kausējuma un neprasa speciālu atdalīšanu.

Pielieto cietās smērvielās, kombinētajās šķidrajās un pastveida smērvielās.

Grafītu lieto arī kā neitronu palēninātāju kodolreaktoros.

Izmanto melno grafīta zīmuļu ražošanai, kā arī sintētisko dimantu izgatavošanā.

## Skatīt arī
* Dimants

## Ārējās saites
Madonnas koncerttūres

thumb|right|Madonna, Confessions Tour, 2006. gads

Šis ir amerikāņu mūziķes **[[Madonna (mūziķe)|Madonnas]] koncertturneju saraksts**.

## Koncerttūres

## Veicināšanas tūres

## Labdarības koncerti

## Skatīt arī
* Madonnas albumu diskogrāfija
* Madonnas singlu diskogrāfija

## Ārējās saites
* Madonnas oficiālā mājas lapa 
* Oficiālā Madonnas fanu mājas lapa
Čārlzs Bebidžs

**Čārlzs Bebidžs** (; dzimis , miris ) bija britu matemātiķis, filozofs un inženieris. Pirmais izstrādāja programmējama datora koncepciju. Bebidžs savas mašīnas uzkonstruēja, bet dažādu apstākļu dēļ nerealizēja. 1991. gadā tika uzbūvēta precīza Bebidža diferenču mašīna, kas pierādīja, ka Bebidža konstrukcija darbotos.

Dzimis Londonā, baņķiera ģimenē. No 1810. gada mācījās Kembridžas Universitātē, kur kopā ar Džonu Heršelu un citiem draugiem 1812. gadā nodibināja Analītisko biedrību. 1822. gadā Bebidžs sāka būvēt diferenču mašīnu tabulu rēķināšanai. 1837. gadā viņš sāka izstrādāt sarežģītāku — analītisko mašīnu. Bebidžs pirmoreiz piedāvāja mašīnas programmas ievadei izmantot perfokartes. Matemātiķe, Bairona meita Ada Lavleisa radīja pirmo programmu Bebidža analītiskajai mašīnai, tādējādi Lavleisa bieži tiek uzskatīta par pirmo programmētāju pasaulē. Analītiskā mašīna tomēr netika uzbūvēta, kaut atzīts, ka tā būtu veikusi savas funkcijas.

Bebidžs miris Londonā 1871. gadā.

## Bebidža prēmija

"*Charles Babbage Premium*" bija ikgadēja balva, kura tika pasniegta par izcilu pētījuma veikšanu tādā jomā kā datorzinātne. Balva tika dibināta 1959. gadā. Uzvarētāji tika paziņoti tādos žurnālos kā "*Nuclear Power*" "*Electronic Engineering*"  "*British Communications and Electronics*" un "*Software Engineering Journal*"

Latvijas Universitātē labākajiem datorzinātnes studentiem tiek pasniegta prēmija, kas nosaukta par godu Čārlzam Bebidžam.

## Publikācijas

* Babbage, Charles  (1825) Account of the repetition of M. Arago's experiments on the magnetism manifested by various substances during the act of rotation. London: William Nicol.
* Babbage, Charles  (1826).  London: J. Mawman. 
* Babbage, Charles  (1830). . London: B. Fellowes. 
* Babbage, Charles  (1834) Abstract of a paper entitled Observations on the Temple of Serapis at Pozzuoli. London: Richard Taylor.
* Babbage, Charles  (1835). On the Economy of Machinery and Manufactures (4th ed.). London: Charles Knight.
* Babbage, Charles  (1837). . London: John Murray. (Reissued by Cambridge University Press 2009, ISBN 978-1-108-00000-0.)
* Babbage, Charles  (1841). . London: William Clowes and Sons. charles babbage. (The LOCOMAT site contains a reconstruction of this table.)
* Babbage, Charles  (1851). . London: John Murray.
* Babbage, Charles  (1851) Laws of mechanical notation.
* Babbage, Charles  (1864). . London: Longman.
* Babbage, Charles  (1989). Hyman, Anthony (ed.). Science and Reform: Selected Works of Charles Babbage. Cambridge University Press. ISBN 978-0-521-34311-4.

## Atsauces

## Ārējās saites

* Par Čārlzu Bebidžu 
* Bebidža diferenču mašīnas sīks apraksts , 
* Bebidža analītiskā mašīna
* Bebidža prēmija, LUMII
Patriks Blekets

**Patriks Meinards Stjuarts Blekets, barons Blekets** (; dzimis , miris ) bija angļu fiziķis. Pazīstams ar pētījumiem, izmantojot Vilsona kameras metodi, kā arī ar darbiem kosmiskā starojuma un paleomagnētisma jomā, par ko 1948. gadā ieguva Nobela prēmiju fizikā. Patriks Blekets Otrā pasaules kara laikā bija viens no operāciju pētīšanas pamatlicējiem.

Dzimis Londonā biržas brokera ģimenē. Mācījās Karaliskās flotes koledžā. Kā flotes apakšleitnants piedalījās kaujās Pirmajā pasaules karā. 1919. gadā tika nosūtīts uz kursiem Kembridžas Universitātē. Iepazinies ar Kavendiša laboratoriju, Blekets nolēma pamest dienestu flotē, un iestājās Kembridžas Universitē, kuru beidza 1921. gadā, un veica pētījumus Kavendiša laboratorijā pie Ernesta Rezerforda. Vēlāk strādāja vairākās universitātēs, bet Otrā pasaules kara laikā - dažādās ar valsts aizsardzību saistītās iestādēs. Pēc kara atgriezās akadēmiskā darbā, iespējams, savas kreisās politiskās pārliecības dēļ — Blekets bija pret to, lai Lielbritānijai būtu atomieroči un viņš bija redzams Indijas aizstāvis. Tomēr vēlāk, Harolda Vilsona valdības laikā, Blekets bija viens no Lielbritānijas Tehnoloģiju ministrijas izveides idejiskajiem ierosinātājiem un strādāja par valdības konsultantu.

Miris Londonā 1974. gadā.

## Atsauces

## Ārējās saites

* Patrika Bleketa biogrāfija Nobela prēmijas mājaslapā
Makss Borns

**Makss Borns** (; dzimis , miris ) bija vācu fiziķis un matemātiķis, viens no kvantu mehānikas pamatlicējiem. Devis ieguldījumu arī cietvielu fizikā un optikā. 1954. gada Nobela prēmijas fizikā laureāts.

## Biogrāfija
Dzimis 1882. gadā, Breslavā, Vācijas Impērijā (tagad Vroclava, Polijā) ebreju izcelsmes Breslavas Universitātes embrioloģijas profesora Gustava Borna un viņa sievas Margaretes Kaufmanes ģimenē. Mācības sāka Breslavas Universitātē. 1913. gadā apprecējās ar Hedvigu Ērenbergu, ģimenē bija trīs bērni. Dēls Gustavs kļuva par ievērojamu ārstu. Meitas Irēnas meita bija aktrise un dziedātāja Olīvija Ņūtona-Džona.

Pēc habilitēšanās 1909. gadā Borns sāka strādāt Getingenes Universitātē par privātdocentu. No 1915. līdz 1919. gadam, izņemot dienestu armijā, Borns strādāja par teorētiskās fizikas profesoru Berlīnes Humboltu universitātē, kur uz mūžu iedraudzējās ar Albertu Einšteinu. 1919. gadā Borns strādāja Frankfurtes pie Mainas Universitātē, bet no 1921. gada — Getingenes Universitātē. 1926. gadā Borns publicēja varbūtības blīvuma funkcijas interpretāciju Šrēdingera vienādojumā, par ko 1954. gadā (28 gadus pēc publikācijas) ieguva Nobela prēmiju fizikā.

1928. gadā Alberts Einšteins nominēja Verneru Heizenbergu, Paskualu Jordānu un Maksu Bornu Nobela prēmijai fizikā. Tomēr 1932. gadā Nobela prēmiju ieguva tikai Heizenbergs. Eksistē vairākas versijas par to, kāpēc Bornam toreiz netika piešķirta Nobela prēmija. Borna biogrāfs Džeremijs Berstains uzskata, ka iemesls ir Borna asistenta un Paskuala Jordāna iestāšanās NSDAP un SA 1933. gadā. Pats Heizenbergs vēstulē Bornam apliecināja, ka prēmija pienāktos visiem trim.

Getingenes Universitātē Borns bija doktordarbu vadītājs diviem vēlākiem Nobela prēmijas laureātiem — Maksam Delbrikam un Marijai Gepertei-Maierei, bet Borna asistentu vidū bija seši Nobela prēmijas laureāti — Marija Geperte-Maiere, Enriko Fermi, Verners Heizenbergs, Gerhards Hercbergs, Volfgangs Pauli un Jūdžīns Vīgners.

Būdams atklāts pacifists, pēc Hitlera nākšanas pie varas Borns 1933. gadā emigrēja no Vācijas. Otrā pasaules kara laikā uzturējās Apvienotajā Karalistē un kļuva tās pilsonis. Borns bija kodolieroču izstrādes pretinieks. 1955. gadā — viens no Einšteina-Rasela manifesta parakstītājiem. Miris Getingenē 1970. gadā. Apglabāts vienā kapsētā ar Valteru Nernstu, Vilhelmu Vēberu, Maksu fon Laui, Maksu Planku un Dāvidu Hilbertu.

## Atsauces

## Ārējās saites

* Maksa Borna biogrāfija Nobela prēmijas mājaslapā
Reiņa ezers

**Reiņa ezers** (arī **Reiņu ezers**) ir ezers Dienvidkurzemes novada Priekules pagastā. No ezera iztek Āģēres upe. Ezera krasti ir zemi, lēzeni. Ūdens skaidrs. Tajā dzīvo līdakas, asari, raudas, līņi un karpas. Ezers ir iecienīta makšķerēšanas vieta.

## Atsauces
Klasicisms (mūzika)

**Klasicisms mūzikā** bija vadošais Eiropas mūzikas stils  laika periodā no 1750. gada līdz 1820. gadam, lai gan dažreiz uzskata, ka tas bija arī gan pirms, gan pēc šī perioda. Klasicisma perioda mūziku nevajadzētu jaukt ar klasisko mūziku, kas ir attiecināms uz vairākiem mūzikas veidiem šajā ērā. Bieži vien tradicionāli, bet nepareizi klasisko mūziku attiecina uz klasicisma perioda mūziku.

Pazīstamākie šī perioda komponisti bija Jozefs Haidns un Volfgangs Amadejs Mocarts, kā arī Luidži Bokerīni, Mucio Klementi, Antonio Saljēri, Jans Ladislavs Duseks, Kārlis Fīlips Emanuels Bahs, Kristofs Vilibalds Gluks un Ludvigs van Bēthovens.

## Vēsture
Par klasicismu mūzikā sauc laika posmu starp baroka un romantisma periodu. Tas uzplauka pēc Lielās franču revolūcijas. Šajā laikā tika uzsvērti ideāli — brīvība, brālība, vienlīdzība. Klasicisma laikā parādījās pirmās lielās koncertzāles. Klasicisma laikā komponisti rakstīja tādu mūziku, lai to uztvertu plaša sabiedrība — ne tikai bagātie ļaudis. Klasicisma stila mūzikā bija izstrādāti stabili žanri — sonāte, simfonija, kvartets.

### Klasicisms Latvijā
Vīnes klasiskās skolas komponistu daiļrade ātri atrada arī Rīgas klausītājus. Oratoriju Pasaules radīšana Jozefs Haidns uzrakstīja 1798. gadā, un tā sasniedza Rīgu jau 1802. gadā ar koncertizpildījumu Melngalvju namā. 1804. gadā Rīgas Domā izskanēja Jozefa Haidna "Septiņi vārdi pie krusta".

## Klasicisma mūzikas pazīmes
# mūzikas valodas skaidrība
# dziedošas, ritmiskas melodijas
# nostabilizējās skaņdarbu formas
# norobežojās mūzikas žanri
# izteiksmes dabiskums un samērība
# augsti tiek vērtēta saprāta loma

## Skatīt arī
* Klasicisms
Ketleru dzimtas ģerbonis

right|thumb|300px|Kurzemes ģerbonis Ketleru dzimtas valdīšanas laikā (no Zībmahera kataloga, 1605).right|thumb|100px|Ketleru dzimtas ģerboņa mūsdienu variants.
**Ketleru dzimtas ģerbonis** ir ģerbonis, kas simbolizēja piederību Ketleru dinastijai (katla kāsis), tās statusu, un ko kā savu simbolu izmantoja šai dzimtai piederīgie Kurzemes un Zemgales hercogi līdz 1737. gadam. 

## Ģerboņa apraksts un vēsture

1564. gadā Polijas un Lietuvas valdnieks Sigismunds Augusts piešķīra pirmajam Kurzemes un Zemgales hercogam Gothardam Ketleram ģerboni: četrdalīts lauks (sudrabs-zils-zils-sudrabs), kurā zilajos laukumos (otrais-trešais) katrā uz labo pusi pavērsies viens zelta alnis, bet sudraba laukumos (pirmais-ceturtais) katrā uz labo pusi pavērsies sarkans Sigismunda lauva ar šķeltu asti. Vairoga sirdī mazāks "sirds vairogs" (zelta), kurā ar sarkanu krāsu attēlota Ketleru dzimtu simbolizējoša ģerboņa figūra - katla kāsis (zobains rīks, kas ļāva regulēt katla pakāršanas augstumu virs uguns), - „senais“ karaļa kronis un Sigismunda Augusta monogramma „AS“. Vairogu vainago trīs kronētas hercoga *stīpķiveres*. Labās puses ķiverei ir *kleinods* ar hercoga kroni kronēta sarkana brieža torsa veidā; kreisās puses ķiverei ir *kleinods* ar karaļa kroni kronēta sarkana lauvas torsa veidā. Vidus ķiveres *kleinodā* ir divas zelta pāva spalvas un sarkans katla kāsis. Ģerboni ieskauj dalīts *lambrekens*, kurš labajā (galvenajā) pusē ir zelta un zils, bet kreisajā pusē — sudraba un sarkans.

## Izmaiņas ģerbonī vēstures gaitā
left|thumb|100px|Stefana Batorija ģerbonis
1579. gadā Polijas karalis Stefans Batorijs hercoga Gotharda ģerboni mainīja, un piešķīra tam sirds vairogā papildu elementu no sava ģerboņa: vilka žokli ar trim zobiem. Bez tam vairogā pirmā un trešā lauka figūras tika pavērstas ar seju pret vairoga viduslīniju (ģeboņa diplomā lielākais elements tiek dēvēts par „aļņa priekšējo daļu“).

## Atsauces un piezīmes

## Literatūra

* Lancmanis I., Heraldika. - Neputns, Rīga, 2007.

## Ārējās saites

* Zībmahera ģerboņu katalogs (1605.)
Komponists

[thumb|right|210px|Franču komponists [Luiss Nikolass Klerambolts.]]

**Komponists** ir persona, kas veido (komponē) mūzikas skaņdarbus, ko vēlāk izpilda mūziķi. Termins "komponists" biežāk tiek saistīts ar klasisko mūziku nekā ar mūsdienu mūziku.

## Ārējās saites
Lībjupe

**Lībjupe** ir upe Latvijā, Dienvidkurzemes novadā, Virgas labā krasta pieteka. Upe ir lēna, daļēji meliorēta. 

Izteka - no Birznieku dīķa. Tek ziemeļu virzienā. Ietek Virgā pie Pilskalnu mājām. Upi šķērso valsts autoceļš P106 (Ezere—Embūte—Grobiņa).

## Atsauces
Sids Maijers

right|thumb|254px|Sids Maijers
**Sidnijs K. Maijers** (; dzimis 1954. gadā Detroitā, ASV) ir amerikāņu programmētājs un datorspēļu dizaineris, cieši saistīts ar vairāku veiksmīgu spēļu izstrādi. Kopš 1996. gada viņš ir radošo izstrādņu direktors datorspēļu uzņēmumā Firaxis Games.

## Izstrādātās spēles
Šo spēļu izstrādēs Sids Maijers bijis kā dizaineris, vadītājs, izstrādātājs.
* Sid Meier's Civilization V (2010)
* Sid Meier's Civilization IV: Colonization (2008)
* Sid Meier's Civilization Revolution (2008)
* Sid Meier's Civilization IV: Beyond The Sword (2007)
* Sid Meier's Railroads! (2006)
* Sid Meier's Civlization IV: Warlords (2006)
* Sid Meier's Civlization IV (2005)
* Sid Meier's Pirates! (2004)
* Sid Meier's Civilization III: Conquests (2003)
* Age of Mythology (2002)
* Sid Meier's SimGolf (2002)
* Sid Meier's Civilization III (2001)
* Sid Meier's Alpha Centauri Planetary Pack (2000)
* Sid Meier's Alien Crossfire (1999)
* Sid Meier's Alpha Centauri (1999)
* Sid Meier's Antietam! (1998)
* Sid Meier's Gettysburg! (1997)
* Sid Meier's Civilization II (1996)
*  (1996)
* Sid Meier's CivNet (1995)
* Sid Meier's Colonization (1994)
* F-15 Strike Eagle III (1993)
* Pirates! Gold (1993)
* Return of the Phantom (1993)
* High Command: Europe 1939-45 (1992)
* Gunship 2000 (1991)
* Civilization (1991)
* Railroad Tycoon (1990)
* Covert Action (1990)
* F-15 Strike Eagle II (1989)
* M1 Tank Platoon (1989)
* Red Storm Rising (1989)
* Sword of the Samurai (1989)
* F-19 Stealth Fighter (1988)
* Pirates! (1987)
* Conflict in Vietnam (1986)
* Gunship (1986)
* Crusade in Europe (1985)
* Decision in the Desert (1985)
* F-15 Strike Eagle (1985)
* Silent Service (1985)
* Solo Flight (1985)
* NATO Commander (1984)
* Spitfire Ace (1984)

## Atsauces

## Ārējās saites
* Maijers MobyGames lapā 
* Maijers Firaxis lapā
Skaņdarbs

**Skaņdarbs** jeb **muzikāla kompozīcija** ir jebkurš oriģināls mūzikas gabals vai muzikālas struktūras darbs.
Skaņdarbus izpilda mūziķi, nolasot notis no nošu burtnīcas, atceroties tās no galvas vai abējādi. Skaņdarbs ir jebkuras dziesmas skaņas vai ritms ko var sacerēt, uzrakstīt, iemācīties jebkurš. Skaņdarbus parasti muzicē cilvēki ar lielām zināšanām par mūziku, bet to var izdarīt jebkurš.